Gine: Mohammed Beyawogi ɓooyuɗo gollangol njuɓɓudiiji haku-leyɗe toɗɗaama hooreejo jaagorɓe
Saakitaama ñannde :
Mohammed Beyawogi ɓooyuɗo gollangol njuɓɓudiiji haku-leyɗe toɗɗaama hooreejo jaagorɓe. Ko kanko yiilata guwerneman, laamu ƴanngal Gine. Kolonel Mamadi Dummbuya siifii dekere on hanki.
Gine, ko oo neɗɗo gollanɗo dente winndereyankooje suɓaa fii ardagol nguu laamu ƴanngal ngu happu mum feññinaaka. Mohammed Beyawogi, oo gorko mo duuɓi 68, anndaaka fota Gine. Kono ko lollirɗo golle ɓamtaare.
Innde hooreejo jaagorɓe no habboranoo wa juldaandu. Oo ardotooɗo fiyankuuji leydi no jogii ko ɓuru duuɓi cappantati mbawka , tawi ko ɓuri ɗuuɗude e majji ko "ONU" o golli. O gollanii kadi "FIDA" e "FAO".
Oo hooreejo keso no halfinaa teddingol sarɗiwol laamu ƴanngal ɗoworteengol haa dosngal kesal wootee. Kuulal 51 ngol sarɗiwol no wi'i wonnde ko hooreejo jaagorɗo on, yiilata, ardoo, toppitoo golle guwerneman on.
fuv_Latn fuv_Latn fuv_Latn fuv_Latn fuv_Latn fuv_Latn